VIDEO Noi imagini cu ”jandarmul în alb” lovindu-l pe jurnalistul Hotnews Robert Mihăilescu pe străzile adiacente Pieței Victoriei și apoi dând ordine scutierilor să-l rețină

Imaginile au fost postate pe Facebook de Vlad Gheorghe, el însuși bătut fără niciun motiv de jandarmi vineri noapte.

Postarea integrală a lui Vlad Gheorghe pe Facebook:

„Bărbatul în alb”, care ar putea fi comandantul Brigăzii Speciale de Intervenţie Vlad Ţepeş, îi smulge în aceste imagini telefonul unui cetățean care filma, îl bruscheaza și apoi îl da pe mâna jandarmilor cu care venise.

VA ROG SA DISTRIBUIȚI, POATE SE GĂSEȘTE VICTIMA.

Filmarea e de pe străzile adiacente, din cadrul operațiunii de fugarire a protestatarilor. Va ajunge și la procurori.

Toți cei cărora le-au fost luate sau distruse telefoanele sau aparatele foto trebuie să facă plângeri pt tâlhărie sau distrugere! Sunt fapte penale, nu au nicio legătură cu ordinea publică ci cu deranjul provocat de filmarea abuzurilor jandarmeriei. Pun modelele de plângeri la comentarii, mai jos, ca să le ia cine are nevoie.

Este important ca toți cei afectați sa facă plângeri la parchet! Altfel nu se va schimba nimic.

#farapenali #farapulane #refuzabuz

Jurnaliștii de la HotNews.ro scriu că au solicitat Jandarmeriei Române să confirme dacă bărbatul în alb este șeful Brigăzii speciale de Intervenții „Vlad Țepeș”, respectiv colonelul Cătălin Răzvan Paraschiv. Purtătorul de cuvânt al Jandarmeriei, Marius Militaru a refuzat să confirme, invocând GDPR.

(Foto: Inquam Photos / Alberto Grosescu)